# Natàlia Solà i Salvà

Natàlia Solà i Salvà (Palma, 4 de setembre del 1934) és una compositora i pianista andorrana d'origen mallorquí que s'ha dedicat primordialment a la docència. Nascuda a Palma, va passar, amb la seva família, la Guerra Civil espanyola a Barcelona. De tornada a Mallorca, van anar a viure a Valldemossa.
Estudià música a Palma, amb el director del conservatori, Jaume Roig i amplià els estudis al de València, on obtingué el títol superior de piano i a Barcelona. En casar-se, al 1958, s'establí a Andorra la Vella, on l'any següent fundà la primera escola de música del país, l'Escola de Música Natàlia Solà, que durant molts anys, i fins al 2008, regí en conveni amb el conservatori del Liceu i va estar inclosa en la Xarxa d'Escoles Vinculades del Conservatori del Liceu. Entre els seus alumnes, es pot citar el pianista i professor Jordi Porta i Vila (la Seu d'Urgell, 1976). El 2008 va fer donació dels materials de la seva acadèmia de música al comú d'Escaldes-Engordany perquè aquest la utilitzés de base per a la nounada Escola de Música Comunal Natàlia Solà.
L'any 1986 rebé el Premi Grandalla pel seu recull de poesia Intensament blancs i grocs. L'any 2010 va rebre el Premi Àgora Cultural 2009 «per la seva contribució a la formació musical dels joves d'Andorra des del 1959 i aportacions com a compositora, poeta i pianista».

## Obra literària

* Intensament blancs i grocs (Premi Grandalla de poesia 1986).

## Obra musical

La seva obra musical abasta molts de g`peneres: sardanes, havaneres, cançons infantils, himnes i també una missa dedicada a la Mare de Déu de Meritxell. L'amistat amb Esteve Albert la portà a musicar poemes seus.
* Cap a la carena (2003), cançó
* Cinc esferes, quatre poemes, (2015), poesies d'Ilke Machéral musicades per Natàlia Solà
* El despertar de les aigües (1990), ballet simfònic sobre poemes d'Esteve Albert i Corp. Comprèn Dansa i cant de la Goja d'Entremesaigües; Dansa i cant de la Goja de Molleres; Dansa i cant de la Goja del Valira; Dansa i cant de la Goja de l'Estany de l'Illa; Dansa i cant de la Goges Infinites; Dansa i cant de la Goja de Perafita; Dansa i cant de les Goges dels Estanyons
* Diàleg (2011), amb lletra de Marc Tintoré
* La goja dels estanyons (1992), sardana amb lletra d'Esteve Albert
* Interiors: cançó lírica sobre poemes d'Andorra, musicació de poemes de diversos autors
* M'ha sorprès (2016), cançó

### Enregistraments

* El despertar de les aigües:obra lírica musical.
* Aldea, M. Dolors (soprano); Oriol Luca, Mercè (mezzosoprano); Ruiz, Josep (tenor); Solà, Natàlià; Cabero, Manel (pianistes). Interiors: cançó lírica sobre poemes d'Andorra. Disc compacte. Barcelona: Capital Sound, 2001. CM-1041-CD Class Music. Comprèn els poemes Mare, si fos mariner; Collarets de llum; Vindrà la boira pels camins / Miquel Martí i Pol; L'eixartell / Antoni Morell; La grandalla / Xavier Plana; Jo voldria parlar... / Marc Tintoré; Pastor de somnis / Esteve Albert; La pluja de primavera / Joan Saladrich; Un molí que no moldrà / Orobitg Carner; Dolça trobada / Riberaygua de Santa Coloma; Rossinyol / Josefina Obiols; musicats per Natàlia Solà
* Ramírez i Abella, Rosa Mari (veu); Abella i Muniesa, Rosa Mari (piano). Les Goges del Madriu. Barcelona: Capital Sound Studios, 2006. Versió cantada de la La goja dels Estanyons
* Ramírez i Abella, Rosa Mari (veu); Cobla La Principal de la Bisbal (música). 14 anys i més sardanes. Barcelona: Audiovisuals de Sarrià, 2010.
* Versió cantada de la sardana La Goja dels Estanyons

## Referències

* ↑ Rodas, Gabriel «Natàlia Solà: "La juventud no suele apreciar el sacrificio"». Diario de Mallorca, 10-06-2014.
* 1 2 Pol, Antoni «Semblança de Natàlia Solà». Ex-libris Casa Bauró, núm. 24 (2021). Biblioteca Nacional d'Andorra, 01-12-2021, pàg. 7-19.
* 1 2 3 Magallon i Font, Lydia «Natàlia Solà i Salvà» (pdf). Àgora, 15, juliol 2010, pàg. 12. Arxivat de l'original el 2021-05-07 [Consulta: 5 maig 2021].
* ↑ «NATÀLIA SOLÀ: «Per aprendre piano s’ha de ser constant»». El Periòdic, 20-01-2016. [Consulta: 22 juliol 2024].
* 1 2 A.L «Natalia Solà: «Si d'una cosa he presumit és de pedagoga; mai de compositora»». El Periòdic.ad, 13-06-2013.
* ↑ «L'escola de música del comú d'Escaldes es desvincula del Liceu, al classicsWeb». [Consulta: 1r gener 2014].
* ↑ «Acta de la reunió del Consell de 31.5.2007, al web del Consell d'Escaldes-Engordany». Arxivat de l'original el 2018-02-20. [Consulta: 1r gener 2014].
* ↑ «Opinió: Personalitats culturals». Diari d'Andorra, 06-06-2011.
* ↑ Intensament blancs i grocs. Premi Grandalla de poesia 1986. Andorra: Pyrene, 1987. Fitxa de la Xarxa de Biblioteques d'Andorra
* ↑ «Natàlia Solà: "La música és l'eix de tota la meva vida"». Cadena Ser, 25-09-2023. [Consulta: 22 juliol 2024].
* 1 2 3 «Biografia de Rosa Maria Ramírez Abella». Arxivat de l'original el 2020-11-25. [Consulta: 2 juliol 2019].
* ↑ "Poemes d'Ilke Machéral musicats per la cèlebre Natàlia Solà" Alberch, Rosa «L'art, la poesia i la música fusionen al Consell General». Televisió d'Andorra, Vídeo, 30-09-2015.
* ↑ Salvà, Natàlia Solà i; Solà i Salvà, Natàlia. El despertar de les aigües : Obra lírica musical per ballet sobre poemes d'Esteve Albert i Corp. Sabadell: Sbd Records S. L., 1997.
* ↑ «FItxa de Natàlia Solà, i particel·les de "La goja dels estanyons", al web "Boig per la sardana"». [Consulta: 31 maig 2016].)
* ↑ «Obres compostes per Solà i Salvà, Natàlia». Portal Sardanista. Arxivat de l'original el 2021-05-05. [Consulta: 5 maig 2021].
* ↑ Interiors ha estat editat en el CD homònim
* ↑ El despertar de les aigües:obra lírica musical. DC 2a edició. Sabadell: SBD; 1997. ref. ONZ-45-CD SBD
* ↑ «Fitxa del disc "Interiors" al web de Catalunya Música». [Consulta: 1r gener 2014].
* ↑ «Les Goges de Madriu [enregistrament sonor]». Catàleg Col·lectiu de les Universitats de Catalunya. Arxivat de l'original el 2021-05-06. [Consulta: 6 maig 2021].
* ↑ «Gravacions de la sardana: La goja dels Estanyons». Portal Sardanista. Arxivat de l'original el 2021-05-05. [Consulta: 5 maig 2021].

## Enllaços externs

* Natàlia Solà, compositora: "Soc feliç amb la música". Reportatge i entrevista en el programa "La nit dels Ignorants" de Catalunya Ràdio.
* La Grandalla, de Natàlia Solà. Intèrprets: Rosa Mari Ramírez (soprano) i Neus Sánchez (piano), vídeo.Registres d'autoritat BNE (1) VIAF (1) ISNI (1) SUDOC (1)